stanford-oval/wikipedia huggingface dataset:
בייבימונסטר
היסטוריה > 2018–2022: קדם בכורה וגיבוש

לאחר ש-YG Entertainment השיקה להקות בנות שנחשבו ללהקות ה״ייצוגיות״ של החברה, 2NE1 ב-2009, ובלאקפינק ב-2016, הופצו שמועות ב-2018 על להקת בנות חדשה שתהייה ה״להקה הייצוגית״ הבאה של החברה.  כחלק מתהליך גיבוש הלהקה, החברה בחנה מועמדות ממדינות שונות. חלק מהמועמדות התקבלו כבר בגיל 10 לתוכנית הכשרה שעתידה להימשך בממוצע בין ארבע לחמש שנים. עקב הביקוש הגדול, כל מועמדת עמדה בתחרות מול אלפי מועמדות אחרות.
תהליך הבחירה הסופי תועד בתוכנית ריאליטי בשם Last Evaluation שהציגה שבע חברות שהיו מועמדות להרכיב את הלהקה. מייסד החברה, יאנג היון-סוק, נעזר ב־Le Su-hyun מהצמד המוזיקלי AKMU, בקאנג סונג-יון ולי סונג-הון מלהקת הבנים וינר, ובאמנים נוספים בכדי לגבש את הלהקה הסופית.   יאנג חשף שהתכנון הראשוני היה ללהקה של חמש חברות;  עם זאת, לבסוף סוכם על שבע חברות, בהתאם להרכב הבא: שלוש חברות דרום קוריאניות (אהיון, רמי, רורה), שתיים יפניות (רוקה, אסא), ושתיים תאילנדיות (פאריטה, צ'יקיטה). החברות רוּקה, פאריטה, אהיון, רמי, וצ'יקיטה נבחרו על ידי החברה, בעוד שרורה ואסה נוספו להרכב הסופי כ"בחירת המעריצים".
לאחר שהלהקה גובשה, הבנות החלו בתוכנית אימונים.  רורה ואסה התאמנו תחת הלייבל במשך שש שנים לפני הופעת הבכורה שלהן, רמי ואהיון התאמנו במשך כחמש שנים, ופריטה, שנבחרה מתוך 1,226 מועמדים במהלך האודישן שלה, הוכשרה במשך ארבע שנים. צ'יקיטה, האחרונה שהצטרפה לקבוצה, עברה שלושה חודשי הכשרה בלבד - התקופה הקצרה ביותר מבין חברותיה ללהקה.
היסטוריה > 2022–הווה: תחילת פעילות

הבכורה הרשמית של הלהקה הייתה בהוצאת המיני-אלבום הראשון שלה - Babymons7er ב-1 באפריל עם הסינגל המוביל "Sheesh",  שרשם מעל ל-460,000 הזמנות מוקדמות.  הלהקה הופיעה לראשונה במצעד הסירקל צ׳ארט, כשהאלבום נכנס למקום השלישי במצעד האלבומים.  הסינגל טיפס במצעדים המקומיים בעקבות עלייה בפופולריות שלו בהופעות החיות, והגיע לשיא כשהתברג במקום העשירי במצעד Circle Digital Chart. כמו כן, הלהקה רשמה הישג כשהסינגל רשם את הכניסה הגבוהה ביותר לרשימת השירים הנשמעים ביותר בספוטיפיי של להקות קיי-פופ נשיות באותה שנה,  כשהגיע לכ- 1.76 מיליון השמעות, ולמקום השישים ותשע במצעד השירים המובילים היומי
בייבימונסטר נוצרה עם דימוי בעל שני צדדים מנוגדים: צד של "תינוק" (מחוץ לבמה) וצד "מפלצתי" (על הבמה), בדומה לשמה.  כמו כן, חברות הלהקה נועדו לגלם את ה"כריזמה" של 2NE1 ואת ה"זוהר" של בלאקפינק.
בסקר שנערך על ידי מגזין עסקי הבידור JoyNews24, מאתיים עובדי התעשייה מחברות בידור, גופי שידור, מפיקי תוכן, וכתבי בידור דירגו את הקבוצה (הנסיונית, נכון לאותו זמן) במקום התשיעי ב"אמן המצופה ביותר של סוף 2021 ו-2022".
באפריל 2024 יצא המיני-אלבום הראשון של הלהקה, Babymons7er. בנובמבר 2024 יצא אלבום האולפן הראשון של הלהקה, Drip. באותו החודש, הכריזה הלהקה על סיבוב ההופעות "Hello Monsters", סיבוב ההופעות העולמי הראשון של הלהקה שצפוי להתחיל בינואר 2025.
השפעות

כמודלים לחיקוי, חברות הלהקה הזכירו את כל אמני הלייבל של YG  שידועים לדבריהן ב"נוכחות הבימתית" ו"היכולת המוזיקלית שלהם", כולל הלהקות בלאקפינק ו-2NE1
בפברואר 2024 הלהקה הפכה לפרזנטור של פפסי באזור אסיה-פסיפיק,  חודשיים לאחר מכן, הקבוצה הפכה ל״שותפה גלובלית״ של אדידס, ובהמשך לשגרירה של החברה, עם קולקציית ספורט ייעודית בשם ZNE
חברות הלהקה

רוּקה
פאריטה
אסא
אהיון
רמי
רורה
צ'יקיטה
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס MAMA | 2024 | בחירת המעריצים של השנה | בייבימונסטר | מועמדות |  |
| פרס MAMA | 2024 | הזמרת החדשה הטובה ביותר | בייבימונסטר | מועמדות |  |
| פרס MAMA | 2024 | טופ 10 בחירת המעריצים - נשים | בייבימונסטר | זכייה |  |
מפונקים

| --- | --- |

 סוגה:  טלנובלה לילדים ונוער
 יוצרים:  מרסלו טינאלי
 שחקנים:  נטליה פרז   מיכאל נוהר   קלריבל מדינה   מרסלו דה באליס   אנדרס גיל   מיכאלה ריירה   פלומבה הרדיה  מריאנה פרומל
 ארץ מקור:  ארגנטינה ארגנטינה
 שפות:  ספרדית
 מקום התרחשות:  2009 
 מספר עונות:  1
 מספר פרקים:  147
 הפקה
 חברת הפקה:  Ideas del Sur 
 שידור
 רשת שידור:  ערוץ דיסני ספרד 
 רשת שידור בישראל:  ערוץ הילדים
 תקופת שידור מקורית:  13 בפברואר 2010 – 8 ביולי 2010
 תקופת שידור בישראל:  1 ביולי 2010
 קישורים חיצוניים
 דף התוכנית ב-IMDb
 
מפונקים (בספרדית: Consentidos) היא טלנובלה ארגנטינאית. הטלנובלה שודרה במקור בארגנטינה בערוץ El Trece החל מ-12 בפברואר 2010 עד 8 ביולי באותה שנה.
בישראל הסדרה שודרה בערוץ הילדים החל מ-1 ביולי 2010.
עלילה

העלילה מגוללת סיפור מרכזי אחד, בו עומדת לונה המפונקת, יתומה שהוריה נפטרו כשהייתה בת 5. בעקבות האבידה הקשה, היא מופרדת מאחותה הצעירה מירנדה אדלר, בעוד שתיהן נשלחות למשפחות שונות לאימוץ.
כאשר לונה מתבגרת, היא יוצאת למסע חיפוש אחר אחותה הקטנה והאבודה ומגלה כי היא נמצאת בבית הספר למשמעת הנקרא "מאסטרי סקול". לונה מתייעצת עם חבריה הטובים פול, אוליסס ואיבו וכמובן עם אביה המאמץ גיז'רמו. החמישה מחליטים יחד כי לונה צריכה להיכנס ולעבוד בתוך בית הספר הזה בתור טבחית. לשם כך, לונה עובדת קשה מאוד ומתרגלת את כל כללי המטבח החשובים בתוך פרק זמן קצר. לאחר העבודה הקשה והמשתלמת, לונה מגיעה לבית הספר עם סיפור כיסוי: היא מספרת למנהלת בית הספר כי היא נערה יתומה שהגיעה לחפש עבודה, על מנת להתפרנס ולייצב את חייה. לאחר סדרה לא קשה של טרטורים, לונה מתקבלת כטבחית בית הספר ושם היא פוגשת את אלחו, שנכנס במטרה דומה לבית הספר. לונה ואלחו מכירים עוד כשהיא עבדה בתור מלצרית במסיבת ההפתעה שלו (ששודרה בפרקים הראשונים של הסדרה), ובין השניים פוזרו ניצוצות כבר אז.
הכניסה של לונה לבית הספר לא הייתה פשוטה במיוחד, היא גרמה המון בלאגן שלא במכוון ותמיד הייתה במרכז העניינים במובן השלילי.
בעוד היא נכנסה כדי לקרב את אחותה מירנדה אליה וכדי להשיב את הזמן האבוד של השניים, היא השיגה את התוצאה ההפוכה בכך שאחותה הקטנה שונאת אותה ובעיקר לא מודעת לקשר ביניהן.
דמויות > מבוגרים ובוגרים

לונה גוסמן/מורנו (נטלי פרס) – יתומה, טבחית, טובת לב אחותה הגדולה של מירנדה, שנים חיפשה אותה, מתאהבת באלחו. נישאת לו בסוף הסדרה.
אלחו גרסיה סיירה (מישל נוהר) – אינטליגנטי ומורה לספורט. הוא עבר מאירופה בעקבות מות אביו והוא בא למאסטרי סקול כדי למצוא את אמא שלו ויקטוריה, מתאהב בלונה כשהגיע להיות מורה בבית הספר. נישא לה בסוף הסדרה.
ויקטוריה מוחיקה (קלריבל מדינה) – מנהלת בית הספר לילדים מפונקים "מאסטרי סקול". אישה קשה ונוקשה. מתקשה להביע את רגשותיה. לפני 20 שנה בעלה נטש אותה ולקח את בנם איתו ושנה לאחר מכן הודיעו לה שבנה נפטר בעקבות זה היא החליטה לאמץ את מירנדה.
רנאטה (מקרנה פאס) – חברתו של אלחו, שטחית, קנאית מאוד, גחמנית שחייבת שיספקו אותה וימלאו את הרצונות שלה.
גיז'רמו גוסמן (מרסלו דה באליס) – איש צנוע, היה אלמן הרבה שנים, והוא אימץ את לונה ולבסוף היה בן זוגה של ויקטוריה
ריטה מרסיאל (מריאנה פרומל) – יד ימינה של ויקטוריה, אישה חסרת רחמים, קשוחה ושטלתנית. גדלה לצד אבא גנרל צבאי ושואפת לפקד כמוהו. הביאה את אחיה "ננו "לבית הספר כדי שתוכל לשלוט בו התאהבה בגוסמן במהלך העלילה
ננו (מריו גוארסי) – אחיה של ריטה, עובד במאסטרי סקול בתור מורה למוזיקה, כותב שירים התאהבה בגוסמן
לוסילה (מקרנה פאס) - אחותה התאומה של רנאטה. מקרנה פאס משחקת בתפקיד כפול, לוסילה טובת-לב בניגוד לתאומה שלה, והיא בלהקה של הבנות "קטיפה".
פליפה דה לה פואנטה (פאביו דה תומאס)- בא מהעבר.
דייגו מירפלורס - חבר בצוות ההנהלה של מסטרי סקול, אוהב את הטבע.
דמויות > נערים ונערות

איבו (אנדרס גיל) – ספורטיבי, מנהיג ותחרותי. ולנטינה ואיבו היו חברים בילדות אבל אז אמא שלו התחתנה עם אבא של ולנטינה ומאז היא שונאת אותו והוא לא יודע למה, עד שהיא אומרת לו שהיא מאוהבת בו. הוא הולך לבית ספר כדי לעזור ללונה ולהמשיך עם הלהקה שהקים יחד עם לונה, פול ואוליסס. הוא היה עם אמה, אבל הוא מאוהב בוולנטינה. לאט לאט הם נהיים זוג, עד ש"החכם" אומר לו שאשת חייו זאת גל ואז זה מערער אותו. אבל בכל זאת הוא ממשיך לאהוב את ולנטינה ובסוף הוא יודע שאביה של ולנטינה שמתנגד לקשר שלהם יסכים והם יהיו חברים.
ולנטינה (מיכאלה ריירה) – מנהיגה, חברותית ואוהבת שירה וריקוד. מאוהבת באיבו מאז שהייתה קטנה.
אוליסס (ולנטינו גיובנטי) – חנון. מעריץ את ביל גייטס ושואף להגיע למעמדו. הוא הגיטריסט של הלהקה של לונה, פול ואיבו. בן הזוג של גל באמצע העונה.
פול (כריסטיאס פואבלה) – רומנטיקן, כותב שירים, מתופף בלהקה של לונה.
אמה (לולה מורן) – מפונקת וגחמנית ה-חברה של טום, נפרדו בעקבות איבו אבל אהבתם הייתה חזקה וחזרו.
טום (לוקס ורסטרטן) – בן יחיד שנולד במשפחה עשירה. הוא מבין בעסקים, מניות והשקעות. אביו הוא איש עסקים מתנשא, שקונה כל גאדג'ט שיוצא לשוק, יוצא עם אמה למרות מעמדה.
פדריקה (דלפינה קפבלו) – היסטרית, מורדת, אינה דיסקרטית, אימה מופיעה בטלוויזיה והתייתמה מאביה לפני זמן רב.
רפה (רמירו סילברירה) – פיקח ובעל הציונים הטובים בכיתה.
סלסטה (אנטונלה סבסטיני) – קנאית, מאוהבת בטום ואין דבר העומד בפני אהבתה זו.
גל (אווה דה דומיניצ'י) – מפונקת, מרדנית ועקשנית. אביה מפיק מוזיקלי, והיא אוהבת שירה. בת הזוג של אוליסס באמצע העונה, לאחר שיגיעו חמישה בני דודים מהעבר היא תתאהב בליסנדרו והם יהפכו לזוג.
לוס (תלמה פרדין) צנועה, נחמדה וחכמה. מאוהבת במרטין, באמצע העונה יהפכו לזוג.
מרטין - מרטין אוהב כדורגל, מאוהב בלוס, באמצע העונה יהפכו לזוג.
ליסנדרו - נחמד ועוזר לזולת, עושה הכל למרר את חיה של גל, התאהבו בהמשך.
קטלינה - נחמדה, כנה ונאיבית.
אבריל - חכמה, נחמדה וכנה.
דמויות > ילדים

מירנדה מורנו (פלומה קר) – יתומה כריזמטית וגחמנית, שאוהבת שירה וריקוד. היא אחותה של לונה אך אינה יודעת על כך. מאוהבת בטוטו.
טוטו גוסמן (מנואל ראמוס) – מטפל בסוסים. הוא יציב ואינטליגנטי, מאוהב נואשות במירנדה.
חולייטה (אגוסטינה פאלמה) – בעלת חוש הומור, מפונקת וגסת רוח וווכחנית, רוצה את חואנסה כי הוא חבר של מירנדה אבל האמת היא בכלל לא אוהבת אותו.
סרנה (אגוסטינה טדסקו) – כנה ושקטה. מאוהבת בטוטו, באמצע העונה תעזוב לבית ספר אחר.
חואנסה (איבן פאס) – ילד מתנשא שנולד למשפחה מכובדת. הוא נהנה לשחק ולהתעלל מילולית באחרים ולחשוף את חולשותיהם ברבים.
דינו (לוסיאנו פאפאסידרו) – כעסן ונקמן.
דמויות > קטנטנים

חרונימו (נזראנו אנטון) – המנהיג של הילדים. הוא בונה בתים, מנהרות ועוד. החלום שלו הוא להיות מהנדס. יש לו אחות שקוראים לה לילה, הוא האויב של טופק ואאוגוסטו, החבר הכי טוב של בנחמין (בנחה) והוא מאוהב בקלרה.
קלרה גרסייה סיירה  (חואנה באררוס) – האחות הקטנה של טופק, אוהבת לרקוד ולשיר, החברה הכי טובה של קנדי והיא מאוהבת בחרונימו.
בנחמין (בנחה) (תומאס רוס) – מדען, חולם להיות כימאי. הוא החבר הכי טוב של חרונימו, הוא אוהב את כל הבנות במיוחד את ולנטינה. אבל בסוף העונה הוא מתאהב בקנדי.
קנדי (לורדס מנסיזה) – השתתפה בסרט ובתוכנית טלוויזיה, החברה הכי טובה של קלרה והיא מאוהבת בבנחה.
טופק (טופק לינטי לריארה) – אחיה הגדול של קלרה, הוא השומר הקנאי של קלרה וכל פעם שקלרה וחרונימו ביחד הוא מנסה להפריד ביניהם ובגלל זה הם אויבים. הוא מפחד מרוחות רפאים והוא החבר הכי טוב של אאוגוסטו.
אאוגוסטו (מאצ'י מנסיזה) – הוא גר עם המשפחה שלו הרבה שנים בארצות הברית ואז הוא עבר לארגנטינה. הוא כל הזמן מדבר על אמריקה והוא עושה השוואות בין אמריקה לארגנטינה. הוא החבר הכי טוב של טופק, האויב של חרונימו והוא מאוהב בקלרה ומנסה לכבוש את לבה.
אוליביה (חוליאטה פוחיו) – יש לה כוחות מיוחדים וחברים שלה מנצלים אותה בגלל הכוחות שלה, היא החברה הכי טובה של פילאר, האויבות שלה הן קנדי וקלרה והיא מאוהבת בחרונימו.
לילה (צ'אירה פראנצ'יה) – לילה, אחותו הקטנה של חרונימו, היא המעריצה הכי גדולה שלו ועושה כל מה שהוא אומר בלי שאלות. לילה היא ילדה מתוקה ומצחיקה וכולם מתים עליה והיא מאוהבת בבנחה. באמצע העונה עוברת ללמוד בבית ספר בארצות הברית.
באוטיסטה (לוסיאנו מוטה) – באוטיסטה משחק אותה ילד קשוח, למרות שהוא לא ממש... הוא חבר טוב של חרו ומאד מושפע ממנו.
פילאר (מאיה סצוחט) – פילאר היא ילדה מאוד קנאית ופלרטטנית שמנסה להתחבב על חרונימו ובנחה אבל בסוף חברתו של טופק. היא רכלנית וחייבת תמיד לדעת את כל מה שקורה במסטרי סקול. היא מפונקת מאוד; חברתם הטובה של קנדי וקלרה.
רודריגו (בריאן סיצ'ל) – רודריגו הוא ילד שקט וביישן. הוא תמיד מבקש עצות איך להתלבש נכון או איך להתחיל עם בנות הוא חבר של טופק ואאוגוסטו.
ניקולאס (ניקו) (פרנקו גיל) – ניקו מכור לטלוויזיה. הוא רואה המון תוכניות ואפילו השתתף בכמה שעשועונים. הוא ילד מאוד תחרותי ובעיקר אוהב להתחרות בפילאר. הוא מדבר בשפה גבוהה עם מילים גבוהות וקשות להבנה כך שלא כולם מבינים מה הוא אומר. הוא חבר של טופק ואאוגוסטו.
הפסקול

הפסקול של הסדרה יצא ב-12 בנובמבר 2009 כאלבום מוזיקה תחת השם "משהו טוב יקרה". באלבום 10 שירים, מתוכם יש שמונה קליפים.
הפסקול > רשימת השירים

| מספר | שם השיר | ביצוע |
| --- | --- | --- |
| 1 | Vamos ya | כולם |
| 2 | un amor de locos | חואנה לוס בארוס |
| 3 | Crazy love | נטלי פרס |
| 4 | Baila conmigo amigo | הקטנטנים והילדים |
| 5 | Quiero abrir tu corazón | אנדרס גיל |
| 6 | Una canción en la radio | פלומה גונזלס הירידיה |
| 7 | Todas las chicas | נטלי פרס, מיכאלה ריירה, מקרנה פאס, לולה מורן, אנטונלה סבסטיני ודלפינה קפבלו |
| 8 | Aquí estoy aquí estás | נטלי פרס |
| 9 | Ninguna de las dos | נטלי פרס, לולה מורן, מקרנה פאס ומיכאלה ריירה |
| 10 | Me gusta mucho | נטלי פרס |
הערות שוליים

↑  הודעות כלליות, מפונקים - הטלנובלה הבאה של ישראל, באתר News1 מחלקה ראשונה, 6 ביוני 2010
ג'ורג' דנציג

| --- | --- |

ג'ורג' דנציג (שמאל) מקבל את המדליה הלאומית למדעים מנשיא ארצות הברית, ג'רלד פורד, 1976
 לידה:  8 בנובמבר 1914 פורטלנד, ארצות הברית 
 פטירה:  13 במאי 2005 (בגיל 90) סטנפורד, ארצות הברית 
 שם לידה:  George Bernard Dantzig 
 ענף מדעי:  תורת החישוביות, תכנון לינארי 
 מקום קבורה:  Los Gatos Memorial Park 
 מקום לימודים:  הקמפוס החינוכי קרדוזו (1932)  אוניברסיטת מרילנד (1936)  אוניברסיטת מישיגן (1937)  אוניברסיטת קליפורניה בברקלי (1941) 
 מנחה לדוקטורט:  יז'י ניימן 
 מוסדות:  אוניברסיטת קליפורניה בברקלי (1960–1966)  חיל האוויר של ארצות הברית (1941–1946)  מחלקת ההגנה של ארצות הברית (1946–1952)  Bureau of Labor Statistics (1937–1939)  אוניברסיטת סטנפורד (1966–1998)  מכון ראנד (1952–1960) 
 תלמידי דוקטורט:  רוג'ר ג-ב וטס, S. Thomas McCormick, Thomas L. Magnanti, Edward Seymour Klotz, Hiroshi Konno, Alamuru Syamagopala Krishna, Stepan Karamardian, Peter Lawrence Jackson, Hui Hu, Robert Harold Fourer, Robert Hemstreet Leary, Mostafa Mohamed Nabih El Agizy, Robert Entriken, Steven F. Maier, Vincent John Nicholson, André François Perold, Carlos Winkler-Piwenka, Mukund Narain Thapa, Robert James Wittrock, Richard Dietrich Wollmer, Gregory Chase Dobson, John Charles Stone, Paul Rech, Dan Martin Scott, John Charles Pisa, Mark Q. Prindiville, Pierre F. De Mazancourt, James Harold Bigelow, Earl Jennings Bell, Jr., אילן אדלר, Eric Horvitz, John Roberts Birge, Craig Aaron Tovey, Richard Van Slyke, ייניו יה, Alfredo Noel Iusem, Alan Tucker, אליס ג'ונסון, Richard Cottle, Michel Sakarovitch, David Paul Morton, B. Curtis Eaves, Muhamed Aganagic, Kurt M. Anstreicher, Philip Gager Abrahamson, Jeffrey Minoru Adachi, Samirendra Mohan Sinha, Irvin Lustig, Saul Irving Gass, Ronald Edward Davis, Chang Yu, Stephanie Ann Leichner, Romesh Saigal 
 פרסים והוקרה:  פרס הארולד פנדר (1995)  פרס ג'וסיה וילארד גיבס (1990)  פרס הארווי (1985)  פרס ג'ון פון נוימן (1975)  המדליה הלאומית למדעים (1975)  עמית המכון לסטטיסטיקה מתמטית (1959)  עמית החברה האקונומטרית (1953) 
 
ג'ורג' ברנרד דנציג (באנגלית: George Bernard Dantzig‏; 8 בנובמבר 1914 – 13 במאי 2005) היה מתמטיקאי יהודי-אמריקאי, שתרם תרומות חשובות למדעי המחשב, כלכלה וסטטיסטיקה. ידוע בעבודתו על תכנון ליניארי ופיתוחו של אלגוריתם הסימפלקס לפתרון בעיות תכנון ליניארי. היה פרופסור באוניברסיטת סטנפורד במספר מחלקות בהן חקר ביצועים, מדעי המחשב ותחבורה.
קורות חיים

דנציג נולד בפורטלנד שבמדינת אורגון בארצות הברית, להורים יהודים. אביו, טוביאס דנציג, היה בלשן ומתמטיקאי ידוע בזכות עצמו, שנולד בליטא ולמד בצרפת, באוניברסיטת פריז. הוא פגש שם את האם, אניה לבית אוריסון, יהודיה צרפתית, בלשנית אף היא, והשניים נישאו והיגרו לארצות הברית.
ג'ורג' ברנרד דנציג, בנם הבכור, קרוי על שם הסופר המפורסם ג'ורג' ברנרד שו, ואחיו הצעיר זכה לשם אנרי פואנקרה, על שם המתמטיקאי אצלו למד אביו טוביאס דנציג. בסופו של דבר הלכו האחים בעקבות אביהם, ושניהם הפכו למתמטיקאים. ג'ורג' למד בתיכון בעיר וושינגטון די. סי.. הוא אהב מתמטיקה ומדעים כבר בתיכון וכדי לשפר את הישגיו פתר בתקופה זו בעיות רבות בגאומטריה שקיבל מאביו. לאחר סיום לימודיו בתיכון נרשם ללימודי מתמטיקה ופיזיקה באוניברסיטת מרילנד ושם סיים את לימודי התואר הראשון בגיל 22. כעבור שנה קיבל תואר שני במתמטיקה מאוניברסיטת מישיגן. אחרי סיום לימודיו האקדמיים פנה לעבוד כסטטיסטיקאי בלשכת הסטטיסטיקה של מחלקת העבודה של ארצות הברית.
באחד הימים התבקש דנציג לסקור מאמר של יז'י ניימן, והתלהב מהמאמר ומהגישה הלוגית של ניימן למדע הסטטיסטיקה, ופנה אליו בבקשה לעשות אצלו דוקטורט. ניימן הסכים ודנציג הגיע לאוניברסיטת ברקלי בשנת 1939 שם לקח שני קורסים שאותם העביר המנחה שלו. באחד מהקורסים שלקח, דנציג הגיע מאוחר לאחד השיעורים וראה על הלוח שתי בעיות מהתחום של בדיקת השערות, והעתיק אותן למחברתו כשהוא סבור שאלו הם שיעורי הבית. הבעיות היו קשות מהרגיל, אך דנציג עמד במשימה ופתר אותן תוך כמה ימים. הוא הגיע למשרדו של ניימן, התנצל על האיחור בהכנת שיעורי הבית ושאל אם עדיין יש טעם להגיש את הפתרונות. שישה שבועות מאוחר יותר התבשר דנציג כי המנחה שלו כתב מבוא לאחד המאמרים שלו ומעוניין לשלוח אותו לפרסום. רק אז התברר לדנציג כי המנחה שלו רשם על הלוח באותו שיעור שתי השערות בסטטיסטיקה שטרם הוכחו, ושהוא היה הראשון שמצא את ההוכחות.
עם פרוץ מלחמת העולם השנייה לקח דנציג חופשה מתוכנית הדוקטורט בברקלי כדי לעבוד כאזרח עבור חילות האוויר של צבא ארצות הברית. מ-1941 עד 1946 הוא הפך לראש ענף חקר הביצועים של המטה הבקרה הסטטיסטית של חילות האוויר של הצבא. ב-1946 חזר לברקלי להשלמת לימודיו וקיבל תואר דוקטור באותה שנה. למרות שהייתה לו הצעת סגל מברקלי, הוא חזר לחיל האוויר כיועץ מתמטי לחשב.
ב-1952 הצטרף לחטיבת המתמטיקה של מכון ראנד. ב-1960 מונה לפרופסור במחלקה להנדסת תעשייה באוניברסיטת ברקלי, שם ייסד וניהל את המרכז לחקר ביצועים. ב-1966 עבר לאוניברסיטת סטנפורד כפרופסור לחקר ביצועים ולמדעי המחשב. שנה לאחר מכן הפכה התוכנית לחקר ביצועים למחלקה מן המניין. ב-1973 ייסד שם את המעבדה לאופטימיזציה של מערכות. בשבתון באותה שנה ניהל את קבוצת המתודולוגיה במכון הבין-לאומי לניתוח מערכות יישומי (אנ') (IIASA) בלקסנבורג, אוסטריה. בהמשך מונה לפרופסור למדעי התחבורה באוניברסיטת סטנפורד.
הוא היה חבר באקדמיה הלאומית למדעים, באקדמיה הלאומית להנדסה (אנ') ובאקדמיה האמריקאית לאמנויות ולמדעים. זכה לאותות הוקרה רבים, כולל פרס ג'ון פון נוימן (INFORMS) ב-1974, המדליה הלאומית למדעים ב-1975, [10] ותואר דוקטור לשם כבוד מאוניברסיטת מרילנד ב-1976. באותה שנה העניק לו נשיא ארצות הברית, ג'רלד פורד, את המדליה הלאומית למדעים. האגודה לאופטימיזציה מתמטית יצרה את פרס ג'ורג' ב. דנציג (אנ'), המוענק מדי שלוש שנים מאז 1982 לאדם אחד או שניים שתרמו השפעה משמעותית בתחום האופטימיזציה המתמטית. בשנת 2002 נבחר לעמית של המכון לחקר ביצועים ומדעי הניהול.
פרסים

דנציג קיבל את המדליה הלאומית למדעים לשנת 1975, את פרס ג'ון פון נוימן לשנת 1975 ואת פרס הארווי מהטכניון בשנת 1985.
על שמו פרס תלת-שנתי המוענק על ידי האגודה לאופטימיזציה מתמטית.
הערות שוליים

↑  Prize Winners (זוכי פרס הארווי), באתר הטכניון (באנגלית)
| --- | --- |
בקרת זהויות :  NLI: 987007292503505171  ACM DL: 81100474155  BIBSYS: 90320388  BnF: cb122991123 (data)  CANTIC: a11544399  CiNii: DA00384536  dblp: 12/1130  GND: 124788734  ISNI: 0000 0001 0874 829X  LCCN: n50037389  LNB: 000166570  MGP: 32292  NDL: 00437217  NKC: stk2008428709  NLA: 35033339  NTA: 068564015  SELIBR: 226207  SNAC: w6r51g9k  SUDOC: 031853404  Trove: 805926  VIAF: 17287797   WorldCat (עם VIAF): 17287797
מחנה שורה

|  מידע על המבנה |
| --- | --- |
 סוג:  בסיס צבאי
 מיקום:  מועצה אזורית גזר
 נשלט על ידי:   צבא ההגנה לישראל
 שטח:  כ-365 דונם
 קואורדינטות:  31°53′51″N 34°51′27″E﻿ / ﻿31.89750°N 34.85750°E﻿ / 31.89750; 34.85750
  (למפת גוש דן מוגדלת) מחנה שורה(למפת גוש דן רגילה) מחנה שורה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחנה שורה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחנה שורה
 
מחנה שׁוּרָה (מ.ק 106) הוא בסיס צבאי של צה"ל המשמש כבסיס האם של מפקדת הרבנות הצבאית, אגד אחזקה ארצי, מרחב הבינוי המטכ"לי ויחידות סמך של משרד הביטחון. המחנה נמצא דרומית לעיר רמלה.
תולדות המחנה

המחנה נבנה בתקופת המנדט הבריטי כבסיס חימוש. לאחר הקמת המדינה הוחלט כי המחנה ישמש כמחסן לחיל החימוש. המחנה נקרא ע"ש רס"ן אלכסנדר (שורה) אושרוביץ, קצין בחטיבת קרייתי, שנפל במבצע דני ליד ג'ימזו.
בשנת 2016, כחלק מפרויקט העתקת בסיסי צה"ל לנגב הוחלט על תוכנית שוה"ם (שינוי והעתקת מחנות צה"ל), על הרחבת 4 בסיסים קיימים על מנת להעביר אליהם חלק מבסיסי המרכז המועתקים. מחנה שורה קלט יחידות ממחנה ידין (צריפין) ומחנה דורי (תל השומר).
יחידות המחנה

במחנה מתוכננות להצבה מספר יחידות שאכלוסן מתנהל בהדרגה .
בסיס הרבנות הצבאית - אל המחנה עברה מצריפין המפקדה הראשית של הרבנות הצבאית. במחנה נמצאים מטה הרבנות, מדור הלכה וטכנולוגיה של הרבנות, בית הדין הצבאי לגיור, מעבדת הסת"ם וכן מחסני הרבנות הצבאית המספקים צורכי דת לכל חיילי צה"ל. הרבנות הצבאית השלימה את המעבר באוגוסט 2021. בראש מפקדת היחידה עומד קצין בדרגת רב-סרן.
מרכז הצבי - המתקן הלאומי לטיפול בחללי מערכות ישראל. המתקן החדשני תוכנן ליכולת עבודה באירועי מלחמה קיצוניים, טיפול בנפגעים במצבי מלחמה ובסדר גודל לאומי. בראש המתקן עומד קצין בדרגת רב-סרן. במתקן רוכזו כמעט כל הנרצחים, חיילים ואזרחים, בטבח שבעה באוקטובר, שם נעשה עיקר הזיהוי והטיפול בחללים לקראת הבאתם לקבורה. לצורך זיהוי הגופות נעזרו אנשי הרבנות הצבאית בטכנולוגיה ובאמצעים הנהוגים בארכאולוגיה. פעילות הזיהוי הונצחה במחזה הדוקומנטרי "שורה: מלאכת זיהוי חיים" מאת המחזאי רועי יוסף, שהועלה בפסטיבל ישראל 2024 והוצג בהמשך בתיאטרון תמונע.
אגד טנ"א ארצי - בשנת 2017 הוחלט על ארגון מחדש של אגדי הטכנולוגיה והאחזקה המרחביים, במסגרתו נסגרו שלושת האגדים המרחביים והוקם אגד ארצי אחד הכולל בתוכו שלושה גדודים.
מרחב הבינוי המטכ"לי - עברה ממחנה תל השומר. היחידה נותנת מענה לבינוי במרחב המטכ"לי מניצנים בדרום עד מחנה 80 בצפון.
מרכז ההספקה המטכ"לי.
ראו גם

זיהוי חללים במלחמת חרבות ברזל
הערות שוליים

↑  הדברים החדשים שנבנו השנה בצה"ל - והצצה למה שיקרה בקרוב באתר אגף הטכנולוגיה והלוגיסטיקה של צה"ל. 29 בספטמבר 2021.
↑  אביב גוטר, 4 מחנות צה"ל יחודשו בהשקעה של 2 מיליארד שקל, באתר כלכליסט, 7 בנובמבר 2016.
↑  צריפין - Out, שורה - in בעמוד הפייסבוק של הרבנות הצבאית. 19 באוגוסט 2021.
↑    הרב נריה גוטל, ‏חיבור בין הלכה לטכנולוגיה מאפשר לזהות נרצחים במצבים בלתי אפשריים, בעיתון מקור ראשון, 21 בנובמבר 2023
↑  אתר פסטיבל ישראל
↑   ננו שבתאי, "שורה", על מחנה זיהוי קורבנות 7 באוקטובר, היא הצגה מפעימה ומרפאת נפש, באתר הארץ, 6 במרץ 2025
↑  מחנה שורה, באתר משרד הביטחון
ערך זה הוא קצרמרבנושא צה"ל. אתם מוזמנים לתרום לוויקיפדיה ו.
אסף אבידן

| --- | --- |

אסף אבידן בהופעה, 2011
 לידה:  23 במרץ 1980 (בן 44) ירושלים, ישראל 
 מוקד פעילות:  ירושלים, ישראל
 תקופת הפעילות:  מ-2006
 סוגה:  רוק, פולק רוק, בלוז רוק
 כלי נגינה:  גיטרה, פסנתר, מפוחית
 חברת תקליטים:  Telmavar Records Sony-Columbia
 שיתופי פעולה בולטים:  Tha Mojos
 פרסים והוקרה:  פרס אקו"ם 
 www.asafavidanmusic.com
 פרופיל ב-IMDb
 
אסף אבידן (נולד ב-23 במרץ 1980) הוא מוזיקאי ישראלי, זמר, מלחין ופזמונאי, לשעבר סולן להקת אסף אבידן והמוג'וס.
חיים מוקדמים

אסף אבידן גדל בירושלים, לצד שני אחים. בגיל שבע עבר יחד עם משפחתו לג'מייקה, שם שהה ארבע שנים במסגרת שליחות של אביו מטעם משרד החוץ. כשהיה בן 11 חזרה משפחתו לגור בשכונת רמות בירושלים, אך לאחר זמן מה עברו לגור בשכונת הקסטל במבשרת ציון.
בסוף שנות התיכון למד קולנוע בתיכון לאמנויות ע"ש צ'ארלס א' סמית' בירושלים. הוא שירת עשרה חודשים בצה"ל, בתחילה בגדוד דוכיפת ואחר כך כמתורגמן מאנגלית ביחידת קשרי חוץ. אחרי שהשתחרר, נרשם לבצלאל במסלול אנימציה, ואף זכה במסגרת זו בפרס בפסטיבל חיפה.
בגיל 21 סבל מלימפומה, והחלים ממנה.